El text parla sobre el tema Història?
Els vehicles de guiat automàtic, també coneguts com a AGV de l'anglès automated guided vehicle, són un tipus de robot mòbil per a entorns industrials. Són vehicles sense conductor que segueixen automàticament una ruta i transporten components o productes a través d'un magatzem o fàbrica.Els AGV poden tenir diferents tipus de xassís segons la tasca que hagin de fer, per exemple elevadors o remolcadors, i generalment es mouen amb motors alimentats per bateries elèctriques. Per orientar-se disposen de sistemes d'odometria, i sovint marcadors magnètics o òptics al terra, que els guien per una ruta predefinida. També tenen instal·lats diferents sensors de seguretat, que detecten obstacles i aturen el robot fins que hi hagi via lliure.Els vehicles de guiat automàtic van aparèixer a la dècada dels 50, però no seria fins vint anys després que es començarien a implementar a gran escala a la indústria automobilística. La crisi de principis dels noranta, i l'elevat cost dels models inicials, en desacceleraria durant uns anys la implantació. Passada aquesta recessió l'electrònica va progressar i es van crear estàndards de seguretat, fet que va ampliar i diversificar els usuaris d'AGV. A partir de l'esclat del comerç electrònic els vehicles de guiat automàtic van tornar a guanyar protagonisme, amb empreses com Amazon, que l'any 2018 disposava de més de 100.000 robots. Alhora, el 2005 es van introduir els carts, una variant més senzilla i assequible d'AGV i a partir del 2007 van aparèixer nous models més flexibles, capaços d'evitar obstacles, que sovint s'anomenen robots autònoms mòbils o AMR, de l'anglès autonomous mobile robot. L'any 2007 el mercat dels AGV estava valorat en 900 milions de dòlars.
No.